CELEX: 32006R1207
Language: lt
Date: 2006-08-09 00:00:00
Title: 2006 m. rugpjūčio 9 d.  Komisijos reglamentas (EB) Nr. 1207/2006, nustatantis neperdirbtų džiovintų vynuogių ir neperdirbtų džiovintų figų saugojimo agentūrų supirkimo kainas už 2006–2007 prekybos metus

10.8.2006   
            
            
               LT
            
            
               Europos Sąjungos oficialusis leidinys
            
            
               L 219/9
            
         
      KOMISIJOS REGLAMENTAS (EB) Nr. 1207/2006
   2006 m. rugpjūčio 9 d.
   nustatantis neperdirbtų džiovintų vynuogių ir neperdirbtų džiovintų figų saugojimo agentūrų supirkimo kainas už 2006–2007 prekybos metus
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 9 straipsnio 8 dalį,
   kadangi:
   
               (1)
            
            
               Kriterijai pagal kuriuos saugojimo agentūros superka neperdirbtas džiovintas vynuoges ir džiovintas figas numatyti Reglamento (EB) Nr. 2001/96 9 straipsnio 2 dalyje; supirkimo sąlygos ir produktų vadybos sąlygos apibrėžtos 1999 m. liepos 23 d. Komisijos reglamente (EB) Nr. 1622/1999, nustatančiame išsamias Tarybos reglamento (EB) Nr. 2201/96 dėl neperdirbtų džiovintų vynuogių ir neperdirbtų džiovintų figų saugojimo schemos taikymo taisykles (2).
            
         
               (2)
            
            
               Būtina nustatyti 2006–2007 prekybos metų supirkimo kainas: džiovintoms vynuogėms pagal pasaulines kainas ir džiovintoms figoms pagal minimalias kainas, numatytas 2005–2006 prekybos metams 2005 m. liepos 13 d. Komisijos reglamente (EB) Nr. 1100/2005, nustatančiame minimalią neperdirbtų džiovintų figų supirkimo iš gamintojų kainą ir pagalbos jų gamybai sumos dydį (3).
            
         
               (3)
            
            
               Šiame reglamente numatytoms priemonėms pritaria Iš vaisių ir daržovių pagamintų produktų vadybos komitetas,
            
         PRIĖMĖ ŠĮ REGLAMENTĄ:
   1 straipsnis
   Už 2006–2007 prekybos metus pagal Reglamento (EB) Nr. 2201/96 9 straipsnio 2 dalį numatyta supirkimo kaina yra:
   
               a)
            
            
               444,81 EUR už neperdirbtų džiovintų vynuogių grynojo svorio toną;
            
         
               b)
            
            
               542,70 EUR už neperdirbtų džiovintų figų grynojo svorio toną.
            
         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugpjūčio 9 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 297, 1996 11 21, p. 29. Reglamentas su paskutiniais pakeitimais, padarytais Komisijos reglamentu (EB) Nr. 386/2004 (OL L 64, 2004 3 2, p. 25).
   
      (2)  OL L 192, 1999 7 24, p. 33. Reglamentas su paskutiniais pakeitimais, padarytais Reglamentu (EB) Nr. 1051/2005 (OL L 173, 2005 7 6, p. 5).
   
      (3)  OL L 183, 2005 7 14, p. 63.